ที่ มท ๐8๐8.2/ว

**-สำเนาคู่ฉบับ-**

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลางได้มีหนังสือ ด่วนที่สุด ที่ กค (กวจ) 0405.3/ว 397 ลงวันที่ 11 กรกฎาคม 2566 เรื่อง การอนุมัติยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560  
ข้อ 55 (1) แจ้งว่า อาศัยอำนาจตามมาตรา 29 วรรคหนึ่ง (4) แห่งพระราชบัญญัติการจัดซื้อจัดจ้าง  
และการบริหารพัสดุภาครัฐ พ.ศ. 2560 ยกเว้นการปฏิบัติตามข้อ 55 (1) ของระเบียบดังกล่าว  
โดยเมื่อคณะกรรมการพิจารณาผลการประกวดราคาอิเล็กทรอนิกส์จัดพิมพ์ใบเสนอราคาและเอกสาร  
การเสนอราคาของผู้ยื่นข้อเสนอทุกรายจากระบบ e – GP จำนวน 1 ชุด แล้ว คณะกรรมการพิจารณาผล  
การประกวดราคาอิเล็กทรอนิกส์ไม่จำต้องลงลายมือชื่อกำกับไว้ในใบเสนอราคาและเอกสารการเสนอราคา  
ของผู้ยื่นข้อเสนอแต่อย่างใด โดยกรณีวิธีตลาดอิเล็กทรอนิกส์ตามระเบียบกระทรวงการคลังว่าด้วยการจัดซื้อ  
จัดจ้างและการบริหารพัสดุภาครัฐ พ.ศ. 2560 ข้อ 40 ให้ดำเนินการตามแนวทางข้างต้น สำหรับวิธีคัดเลือกและวิธีเฉพาะเจาะจง ที่หน่วยงานของรัฐกำหนดให้ยื่นข้อเสนอทางอีเมลให้ดำเนินการตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 348 ลงวันที่  
14 มิถุนายน 2564 เรื่อง การใช้ลายมือชื่ออิเล็กทรอนิกส์ในการจัดซื้อจัดจ้างแต่หากหน่วยงานของรัฐ  
มิได้กำหนดให้ยื่นข้อเสนอทางอีเมล คณะกรรมการซื้อหรือจ้างโดยวิธีคัดเลือกหรือวิธีเฉพาะเจาะจง  
ยังคงต้องลงมือชื่อกำกับไว้ในใบเสนอราคาและเอกสารการเสนอราคาของผู้ยื่นข้อเสนอทุกแผ่น ให้หน่วยงานของรัฐทราบและถือปฏิบัติ

กรมส่งเสริมการปกครองท้องถิ่นพิจารณาแล้วเห็นว่า เพื่อให้การปฏิบัติงานเกี่ยวกับการจัดซื้อจัดจ้างขององค์กรปกครองส่วนท้องถิ่นเป็นไปอย่างถูกต้อง สอดคล้องกับพระราชบัญญัติการจัดซื้อจัดจ้าง  
และการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 จึงขอแจ้งการอนุมัติยกเว้นการปฏิบัติตามระเบียบกระทรวงการคลังว่าด้วยการจัดซื้อ  
จัดจ้างและการบริหารพัสดุภาครัฐ พ.ศ. 2560 ข้อ 55 (1) มายังจังหวัด เพื่อแจ้งให้องค์กรปกครองส่วนท้องถิ่นทราบและถือปฏิบัติต่อไป ทั้งนี้ สามารถดูรายละเอียดได้ ตาม QR Code ท้ายหนังสือนี้

 กรมส่งเสริมการปกครองท้องถิ่น

กรกฎาคม 2566

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทรศัพท์ ๐ ๒๒๔๑ ๙๐๐๐ ต่อ ๑๕๒4, 1528

โทรสาร ๐ ๒๒๔๑ ๙๐๔๙

ไปรษณีย์อิเล็กทรอนิกส์ saraban@dla.go.th

ผู้ประสานงาน: นางสาวสุทธญาณ์ สืบสายดี โทร 062 0394528

ผอ.กง.จง. ...........................

หน.ฝ. ..................................

หน.ง. ..................................

จนท./พิมพ์ ..........................

สำนักบริหารการคลังถิ่น